Budapesti Erőmű Zrt.

ADATVÉDELMI TÁJÉKOZTATÓJA

az Adatkezelő Partnereinek természetes személy kapcsolattartói, munkavégzésre kijelöltjei és képviselői részére

a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a [95/46/EK irányelv](https://optijus.hu/optijus/lawtext/995I0046.EUP/tvalid/2018.01.30./tsid/) hatályon kívül helyezéséről szóló (EU) 2016/679 rendelet („GDPR”) alapján („Tájékoztató”).

1. BEVEZETÉS, ELŐZMÉNYEK

Jelen Tájékoztatót az Adatkezelő készítette és bocsátotta ki annak érdekében, hogy a lentebb részletezett adatkezelés kapcsán az érintetteket a GDPR 13. és 14. cikke alapján megfelelő módon tájékoztassa adataik kezeléséről és az őket az adatkezelés kapcsán megillető jogosítványokról.

Jelen Tájékoztató kiterjed magától az érintett személytől történő, valamint az Adatkezelővel üzleti kapcsolatban lévő, nem természetes személy partnerétől, illetve az Adatkezelő által kapcsolatfelvétel céljából megkeresett személytől („Partner”) történő adatgyűjtés esetére is.

Az Adatkezelő a tudomására jutott személyes adatokat a mindenkori jogszabályi rendelkezéseknek megfelelően, így különösen a GDPR, az információs önrendelkezési jogról és az információszabadságról szóló 2011. évi CXII. törvény („Infotv.”), valamint a szerződéses jogviszonyra vonatkozó ágazati és egyéb jogszabályok adatvédelmi tárgyú rendelkezései szerint kezeli.

Jelen Tájékoztató az Adatkezelő Partnereinek természetes személy kapcsolattartója, munkavégzésre kijelöltje és képviselője adatai kezelésének részleteit foglalja magában.

1. AZ ADATKEZELŐ ÉS KÉPVISELŐJÉNEK NEVE ÉS ELÉRHETŐSÉGEI

A GDPR 4. cikkének 7. pontja alapján a tárgybani adatkezelés(ek) vonatkozásában az alábbi Társaság minősül adatkezelőnek:

Budapesti Erőmű Zártkörűen Működő Részvénytársaság

* székhely: 1117 Budapest, Budafoki út 52.
* cégjegyzékszám: 01-10-041825
* adószám: 10728068-2-44
* postai cím: 1117 Budapest, Budafoki út 52.
* e-mail cím: [kommunikacio@bert.hu](mailto:kommunikacio@bert.hu)
* honlap cím: www.budapestieromu.hu;
* telefonszám:  [+36-1-577-84-39](tel:+36-1-577-84-39)
* képviselő neve: Vinkovits András elnök-vezérigazgató

1. AZ ADATKEZELÉS CÉLJA, AZ ADATOK KEZELŐI
   1. Az Adatkezelő a jelen Tájékoztatóban érintett adatkezelés kapcsán az érintettek személyes adatait („Személyes Adatok”) az alábbi céllal kezeli:

* A személyes adatkezelés célja az Adatkezelő és a Partner között létrejött szerződés megkötése, teljesítése, módosítása, megszüntetése. Így különösen az Adatkezelő és a Partner közötti hatékony kapcsolattartás megvalósítása, a szerződéshez kapcsolódó egyeztetések lebonyolítása, mely a szerződés teljesítésének elengedhetetlen részét képezi, ahhoz feltétlenül szükséges, a szükséges munkák és feladatok elvégzése.
* Az adatkezelés célja továbbá az Adatkezelő gazdasági és jogi érdekének érvényesítési lehetősége esetlegesen a szerződés kapcsán felmerülő vitás esetekben.
* A cégjegyzésre jogosultak tekintetében az adatkezelés célja továbbá a szerződéskötés, a szerződés esetleges módosítása és megszüntetése is.
  1. Az adatokat az Adatkezelő munkatársai és őrzésvédelmi feladatait ellátó partnerének kijelölt munkavállalói, kizárólag a feladataik elvégzéséhez elengedhetetlenül szükséges mértékben kezelhetik. Az Adatkezelő az őrzésvédelmi feladatokat ellátó aktuális szerződéses partnere szükséges adatairól és elérhetőségeiről mindenkor megfelelő időben tájékoztatja a Partnert. Más adatkezelőnek adattovábbításra nem kerül sor.

1. AZ ÉRINTETT SZEMÉLYES ADATOK KATEGÓRIÁI ÉS AZ ADATKEZELÉS JOGALAPJA

Az Adatkezelő kizárólag az érintett kapcsolattartáshoz, valamint a telephelyeire történő belépéshez szükséges személyes adatait kezeli, így az érintett nevét, telefonszámát, e-mail címét, fényképes igazolványának azonosítóját.

Az adatkezelés jogalapja: a GDPR 6. cikke (1) bekezdésének f) pontja, azaz az Adatkezelő jogos érdeke.

Az Adatkezelőnek az említett célból alapvető, jogos érdeke fűződik a Partnerével való kapcsolattartáshoz, a szerződés létrejöttéhez, teljesítéséhez, módosításához, megszüntetéséhez elengedhetetlenül szükséges, az előzőekben felsorolt Személyes Adatok kezeléséhez.

Az Adatkezelő által lefolytatott érdekmérlegelési teszt eredményének összefoglalása:

* az adatkezelési cél általánosan (közfelfogás szerint) elfogadott,
* az adatkezelési cél másként, mint a Tájékoztatóban leírt adatkezelés útján, nem megvalósítható,
* az érintettet hátrány az adatkezelésből kifolyólag nem éri, ezen túlmenően a Partnerrel fennálló jogviszonyából eredő szerződéses kötelezettségeit ő is csak az adatkezeléssel tudja teljesíteni, azaz az az érintettnek is érdekében áll,
* nem kerül sor aránytalan mértékű adatkezelésre (kezelt adatkör minimális, a kapcsolattartáshoz, a szerződés létrejöttéhez, teljesítéséhez, módosításához, megszüntetéséhez szükséges (Ezek: név, telefonszám, e-mailcím, fényképes igazolvány száma - amelyek az esetek meghatározó részében a Partner által az érintett részére, a munkafeladatai ellátásához biztosított adatokat jelenti (céges telefon, e-mail cím) és adatok jellege nem érzékeny, vagyis nincs különleges adat és nincs gyermek-adatkezelés),
* az adatok biztonságos tárolása megoldott, az azokhoz való hozzáférés a szükséges mértékre, indokolt személyi körre korlátozott.

1. A SZEMÉLYES ADATOK FORRÁSA

A Személyes Adatok beérkezhetnek az Adatkezelő nem természetes személy Partnerétől, továbbá magától az érintett személytől.

1. AZ ADATOK CÍMZETTJEI, A CÍMZETTEK KATEGÓRIÁI
   1. Adatfeldolgozók (az adatkezelő megbízásából eljáró személyek):

Az Adatkezelő részére őrzésvédelmi feladatokat ellátó társaság és annak kijelölt munkavállalói:

* **MAGNUM Vagyonvédelmi és Szolgáltató Zártkörűen Működő Részvénytársaság**
* székhely: **1119 Budapest, Tétényi út 100/c**
* cégjegyzékszám: **01-10-049226**
* adószám: **25885361243**
* postai cím: -
* e-mail cím: [**magnum@magnumsecurity.hu**](mailto:magnum@magnumsecurity.hu)
* honlap cím: [**www.magnumsecurity.hu**](http://www.magnumsecurity.hu)
* telefonszám: **+36 (1) 206-6130, +36 30 267-3565**
* képviselő neve: **dr. Kárpáti Gábor vezérigazgató helyettes, szakmai igazgató**
  1. Harmadik személyek (az adatkezelők, az adtafeldolgozón és az érintetten kívüli személyek): Harmadik személyek részére adattovábbítás nem történik, kivéve, ha erre vonatkozóan jogszabályból vagy hatósági határozatból eredő kötelezettség állna fenn.

1. AZ EURÓPAI UNIÓN / EURÓPAI GAZGASÁGI TÉRSÉGEN KÍVÜLRE VAGY NEMZETKÖZI SZERVEZET RÉSZÉRE TÖRTÉNŐ ADATTOVÁBBÍTÁS

Az Európai Unión / Európai Gazdasági Térségen kívülre vagy nemzetközi szervezet részére adattovábbítás nem történik.

1. AZ ADATKEZELÉS IDŐTARTAMA

Az Adatkezelő a Személyes Adatokat a fenti 3. pont szerinti adatkezelési cél fennállásáig, de legkésőbb a Partnerrel kötött szerződés vagy ajánlati kötöttség megszűnését, illetve az utolsó üzleti kapcsolatfelvételt követően a polgárjogi elévülési időig (általános esetben 5 évig) kezeli, amellyel kapcsolatban az érintett kapcsolattartóként, munkavégzésre kijelöltként vagy képviselőként járt el.

Abban az esetben, ha az érintett személy ilyen minősége az üzleti kapcsolat fennállása alatt megszűnik, az Adatkezelő ezen személyt nem keresi többet, kivéve az esetleges (szerződéssel kapcsolatos) vitás eseteket.

Amennyiben valamely személyes adat számviteli bizonylaton szerepel, az Adatkezelő a számvitelről szóló 2000. évi C. törvény 169.§-a alapján a bizonylatokat, és így az azokon szereplő Személyes Adatokat 8 évig őrzi. A Személyes Adatok ezt követen technikai okokból kifolyólag legkésőbb 25 napon belül törlésre kerülnek.

1. ÉRINTETTI JOGOK

Az Info tv., valamint az Európai Parlament és a GDPR alapján az érintett jogai a következők

* Hozzáférési jog: tájékoztatást kérhető arról, hogy milyen adatait, milyen célra, mennyi ideig kezeljük, kinek adjuk át, honnan származnak az általunk kezelt adatai.
* Helyesbítési jog: ha adatai változnak, vagy rosszul rögzítették őket, kérheti adataid helyesbítését, javítását, pontosítását.
* Törlési jog: a jogszabályban meghatározott esetekben kérheti, hogy az általunk kezelt adatait töröljük.
* Adatkezelés korlátozásához való jog: a jogszabályban meghatározott esetekben kérhető, hogy az adatkezelést korlátozzuk.
* Tiltakozáshoz való jog: a jogszabályban meghatározott esetben tiltakozhat adatai kezelése ellen, ilyen esetben adatait nem kezeljük tovább.
* Adathordozhatósághoz való jog: kérheti adatai hordozását, amely jog gyakorlásával kérheti, hogy a jogszabályban meghatározott típusú adatait adjuk ki részére, vagy ilyen külön kérés és felhatalmazás alapján adjuk át közvetlenül más, általa megjelölt szolgáltatónak, ha az műszakilag biztonságosan lehetséges.
* Panasz jog: amennyiben adatkezelésünkkel kapcsolatban jogsérelem érte, joga van panaszt benyújtani az illetékes felügyeleti hatósághoz.

Fenti kérelmei benyújtása esetén az Adatkezelő a jogszabályban meghatározottak szerint jár el és egy hónapon belül tájékoztatja arról, hogy milyen intézkedéseket hozott az érintett kérelme alapján.

1. AZ ADATVÉDELMI FELÜGYELETI HATÓSÁGHOZ, BÍRÓSÁGHOZ FORDULÁS JOGA

Az érintettek jogorvoslati lehetőséggel, panasszal élhetnek az adatkezeléssel kapcsolatosan a Nemzeti Adatvédelmi és Információszabadság Hatóságnál (NAIH), melynek elérhetőségei az alábbiak:

* postai cím: 1530 Budapest, Pf.: 5.
* cím: 1125 Budapest Szilágyi Erzsébet fasor 22/c
* telefonszám: +36 (1) 391-1400
* fax: +36 (1) 391-1410
* e-mail cím: [ugyfelszolgalat@naih.hu](mailto:ugyfelszolgalat@naih.hu)
* honlap: [http://naih.hu](http://naih.hu/)

A fent írtakon túl, és azok sérelme nélkül az érintett jogosult személyes adatainak GDPR-ba ütköző kezelésével kapcsolatosan bírósághoz fordulni, továbbá, ha a GDPR Adatkezelő által történő megsértése okán vagyoni vagy nem vagyoni kárt szenvedett, kártérítési és sérelemdíj iránti igényt érvényesíteni az Adatkezelővel szemben.

1. ADATOK BIZTONSÁGA, ADATVÉDELEM

Az Adatkezelő gondoskodik a Személyes Adatok biztonságáról. Ennek érdekében megteszi azokat a technikai és szervezési intézkedéseket és kialakítja azokat az eljárási szabályokat, amelyek az irányadó jogszabályok, adat- és titokvédelmi szabályok érvényre juttatásához szükségesek.

Az Adatkezelő a Személyes Adatokat megfelelő intézkedésekkel védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.

Az adatbiztonság szabályainak érvényesüléséről az Adatkezelő belső szabályzatok, utasítások, eljárási rendek útján (is) gondoskodik. Az Adatkezelő a Személyes Adatok biztonságát szolgáló intézkedések meghatározásakor és alkalmazásakor tekintettel van a technika mindenkori fejlettségére és több lehetséges adatkezelési megoldás közül azt választja, amely a Személyes Adatok magasabb szintű védelmét biztosítja, kivéve, ha az aránytalan nehézséget jelentene.

Az Adatkezelő az informatikai védelemmel kapcsolatos feladatai körében gondoskodik különösen:

* A jogosulatlan hozzáférés elleni védelmet biztosító intézkedésekről, ezen belül a szoftver és hardver eszközök védelméről, illetve a fizikai védelemről (hozzáférés védelem, hálózati védelem);
* Az adatállományok helyreállításának lehetőségét biztosító intézkedésekről, ezen belül a rendszeres biztonsági mentésről és a másolatok elkülönített, biztonságos kezeléséről (tükrözés, biztonsági mentés);
* Az adatállományok vírusok elleni védelméről (vírusvédelem);
* Az adatállományok, illetve az azokat hordozó eszközök fizikai védelméről, ezen belül a tűzkár, vízkár, villámcsapás, egyéb elemi kár elleni védelemről, illetve az ilyen események következtében bekövetkező károsodások helyreállíthatóságáról (archiválás, tűzvédelem).

Adatvédelmi incidens esetén a jogszabályoknak megfelelően az Adatkezelő bejelenti a felügyeleti hatóságnak az adatvédelmi incidenst a tudomásszerzéstől számított 72 órán belül, és nyilvántartást is vezet az adatvédelmi incidensekről, a jogszabály által meghatározott esetekben pedig az érintett személyeket is tájékoztatja.

1. EGYÉB NYILATKOZATOK

Az Adatkezelő fenntartja a jogot, hogy a jelen Tájékoztatót megváltoztassa. Erre különösen akkor kerülhet sor, ha jogszabály azt kötelezővé teszi. Az adatkezelés megváltozása nem jelentheti a Személyes Adatok céltól eltérő kezelését.